Bulu Ntam Pɔpwɛ Luka 3\n(Mateo 3:1-12; Marko 1:1-8; Yohane 1:19-28)\n1-2 Roma owie dɛhɛn Tiberio iwiegyi ofi duanusɩtɔ a, Bulu lɛbla mʋ igyi ɔhapʋ Sakaria mʋ bi Yohane dimbisʋ ɔbɛɛ, ɔda mʋ asʋn ɔkan. (Alɩ brɛ amʋtɔ a, Pontio Pilato dɛ Yudea ɔmásʋ gyi. Herode dɛ Galilea ɔmásʋ gyi. Herode mʋ dɛhɛn Filipo ɛ dɛ Iturea pʋ́ Trakoniti ɔmásʋ gyi. Lisania ɛ dɛ Abilene ɔmásʋ gyi. Bulu igyi ahapʋ dɛhɛn ánɩ́ bʋbʋ ɩnʋ alɩ brɛ amʋtɔ ɛ gyi Hana mʋa Kaiafa.) 3 Mʋ́ sʋ Yohane leki Yordan bʋnkpa ɔnɔ, ɔdɛ ɔkan da blɩ ɔbɛɛ, “Mlɩdamli klʋntɔ, amlɩsi lakpan bwɛ. Bulu osikie mlɩ, ambɔ mlɩ asu.”\n4 Bulu ɔnɔsʋ ɔtɔɩpʋ Yesaia lɔwanlɩn Yohane ɩwɩ asʋn wa mʋ ɔwʋlʋtɔ ɔbɛɛ,\nMlɩtswii ɩkpa ha mʋ!\n5 Mlɩtin bʋnkpa kugyikʋ,\namlɩbwiebwie abʋ mʋ́a nkuku fɛ́ɛ́.\namlɩla mʋ́sʋ wanklaan.\n6 Aha fɛ́ɛ́ bówun Bulu nkpahɔ.’ ”\n7 Ɔdɔm bɛba Yohane wa bɛɛ, ɔbɔ amʋ́ asu. Ɔlɛfɩtɛ amʋ ɔbɛɛ, “Abɛ abi-aná, ntɔ gya mlɩ, mlɩsrɩ Bulu ɩsʋbɩtɩ amʋʋ ɩba amʋ? 8 Mʋmʋ mlɩswie abi oduá ibósuna ánɩ́ lɛlɛ mlɩladamli klʋntɔ. Mlɩmákɩ mlɩaa, mlɩ nain gyi Abraham. Ndɛ mlɩ bla mbɛɛ, Bulu ɔbɛ́talɩ ha abwi anfɩ ɩbɛ́damli Abraham abi-aná. 9 Sei a, Bulu lapʋ ɛfɛ yi nyi-atsitsitɔ. Oyigyioyiá imoswie abi wanklaan a, bókun mʋ́ da, wa mʋ́ fɛ́ɛ́ ogya.”\n10 Ɔdɔm amʋ bɛfɩtɛ Yohane bɛɛ, “Ntɔ mɛɛ abwɛ?”\n11 Yohane lɛbla amʋ́ ɔbɛɛ, “Fʋa fʋbʋ atadɩɛ anyɔ a, pʋ ɩkʋlɛ ha ɔha ánɩ́ ɔma kʋkʋ. Fʋa fʋbʋ atogyihɛ ɛ bwɛ mʋ́ alɩ.”\n12 Lampoo ahɔpʋ akʋ ɛ bɛba asu ɔbɔkpa. Bɛfɩtɛ Yohane bɛɛ, “Osunapʋ, ntɔ ilehian ánɩ́ abɔ́bwɛ?”\n13 Yohane lɛbla amʋ́ ɔbɛɛ, “Mlɩmátswɩ dɩnka aha. Mlɩhɔ tɔá bɛɛ mlɩhɔ.”\n14 Ɩsa akɔpʋ akʋ ɛ bɛfɩtɛ Yohane bɛɛ, “Anɩ ɛ mɛ, ntɔ abwɛ?”\nYohane lɛbla amʋ́ ɔbɛɛ, “Mlɩmápʋ ɔwʋnlɩn swɩɩ ɔhaa kɔba, ntɛ wa afunu dɩnka ɔhaasʋ. Mlɩ ɩkɔka igyi mlɩ ansɩ.”\n15 Ɩnɩá amʋ́ ansɩ dɩn Kristo amʋsʋ, bʋdɛ mʋ ɔkpa kɩ sʋ a, ɩmɔwankɩ amʋ́ nɩ Yohane gyi Kristo amʋ. 16 Mʋ́ sʋ Yohane lɛbla amʋ́ ɔbɛɛ, “Ɔkʋá ɔdʋn mɩ bʋ ɔma ɔba. Mmɔfʋn ánɩ́ nɛ́sankɩ mʋ ntʋkʋta ɔfɛ kʋraa. Mɩ mʋ́ a, ntsu ndɛpʋbɔ mlɩ asu. Mʋ ɔbɔ́pʋ Ɔŋɛ Wankɩhɛ pʋ́ ogya bɔ mlɩ asu nɩ. 17 Ɔdɛ mʋ ɩlɩn, ɔbɔ́pʋfuni ntɛtɛ lɛ ayo amʋtɔ. Ɔbɛ́kpa ayo amʋ wa mʋ odudutɔ. Tamɛ ɔbɛ́fɛɩ ofunikpa ɩnʋ wanklaan, kpa ntɛtɛ amʋ wa ogya ánɩ́ ɩtamaduntɔ.” 18 Yohane lɛda asʋn wanklaan amʋ ɔkan, bla aha amʋ asʋn tsɔtsɔɔtsɔ ɔbɛɛ, bʋdamli klʋntɔ.\n19 Alɩ brɛ amʋtɔ a, ɩsʋ ogyipʋ Herode laswɩɩ mʋ dɛhɛn Filipo mʋ ka Herodia tsia, tra bwɛ lalahɛ tsɔtsɔɔtsɔ tsɩa mʋ́tɔ. Mʋ́ sʋ Yohane lekina ha mʋ. 20 Mʋ́á ɩdʋn kʋraa gyi, Herode lɛha bɛkɩta Yohane wa obu.\n(Mateo 3:13-17; Marko 1:9-11)\n21 Brɛá Yohane dɛ aha amʋ asu bɔ a, Yesu ɛ lɛba, Yohane lɔbɔ mʋ asu. Brɛá Yesu dɛ mpaɩ bɔ a, nwʋlʋta lefinki, 22 Ɔŋɛ Wankɩhɛ lɛdamli fɛ abrɔdʋma, kplɩ bogyonka mʋsʋ. Ɔmɛ kʋ lotsu ɔsʋsʋ ɔbɛɛ, “Fʋgyi mɩ biá ntɔdwɛ, mɩ ansɩ tɛhɩɛ gyi fʋ ɩwɩ nɩ.”\n23 Brɛá Yesu lɔhɔ fɛ nfi adʋasa a, olefi Bulu asʋn ɔkanda asɩ. Aha mʋ́ bʋyin ánɩ́ Yosef mʋ bi nɩ. Yosef mʋ sɩ gyi Eli. 24 Eli mʋ sɩ gyi Martat. Martat mʋ sɩ gyi Lewi. Lewi mʋ sɩ gyi Melki. Melki mʋ sɩ gyi Yanai. Yanai mʋ sɩ gyi Yosef. 25 Yosef mʋ sɩ gyi Martatia. Martatia mʋ sɩ gyi Amos. Amos mʋ sɩ gyi Nahum. Nahum mʋ sɩ gyi Hesli. Hesli mʋ sɩ gyi Nagai. 26 Nagai mʋ sɩ gyi Mahat. Mahat mʋ sɩ gyi Martatia. Martatia mʋ sɩ gyi Semein. Semein mʋ sɩ gyi Yosek. Yosek mʋ sɩ gyi Yoda. 27 Yoda mʋ sɩ gyi Yohanan. Yohanan mʋ sɩ gyi Resa. Resa mʋ sɩ gyi Serubabel. Serubabel mʋ sɩ gyi Sealtiel. Sealtiel mʋ sɩ gyi Neri. 28 Neri mʋ sɩ gyi Melki. Melki mʋ sɩ gyi Adi. Adi mʋ sɩ gyi Kosam. Kosam mʋ sɩ gyi Elmadam. Elmadam mʋ sɩ gyi Er. 29 Er mʋ sɩ gyi Yosua. Yosua mʋ sɩ gyi Elieser. Elieser mʋ sɩ gyi Yorim. Yorim mʋ sɩ gyi Martat. Martat mʋ sɩ gyi Lewi. 30 Lewi mʋ sɩ gyi Simeon. Simeon mʋ sɩ gyi Yuda. Yuda mʋ sɩ gyi Yosef. Yosef mʋ sɩ gyi Yonam. Yonam mʋ sɩ gyi Eliakim. 31 Eliakim mʋ sɩ gyi Melea. Melea mʋ sɩ gyi Mena. Mena mʋ sɩ gyi Martata. Martata mʋ sɩ gyi Natan. Natan mʋ sɩ gyi Owie Dawid. 32 Owie Dawid mʋ sɩ gyi Yisai. Yisai mʋ sɩ gyi Obed. Obed mʋ sɩ gyi Boas. Boas mʋ sɩ gyi Salmon. Salmon mʋ sɩ gyi Nahson. 33 Nahson mʋ sɩ gyi Aminadab. Aminadab mʋ sɩ gyi Admin. Admin mʋ sɩ gyi Arni. Arni mʋ sɩ gyi Hesron. Hesron mʋ sɩ gyi Peres. Peres mʋ sɩ gyi Yuda. 34 Yuda mʋ sɩ gyi Yakob. Yakob mʋ sɩ gyi Isak. Isak mʋ sɩ gyi Abraham. Abraham mʋ sɩ gyi Tera. Tera mʋ sɩ gyi Nahor. 35 Nahor mʋ sɩ gyi Serug. Serug mʋ sɩ gyi Reu. Reu mʋ sɩ gyi Peleg. Peleg mʋ sɩ gyi Eber. Eber mʋ sɩ gyi Sela. 36 Sela mʋ sɩ gyi Kainan. Kainan mʋ sɩ gyi Arfaksad. Arfaksad mʋ sɩ gyi Sem. Sem mʋ sɩ gyi Noa, Noa ɛ mʋ sɩ gyi Lamek. 37 Lamek mʋ sɩ gyi Metusala. Metusala mʋ sɩ gyi Enok. Enok mʋ sɩ gyi Yared. Yared mʋ sɩ gyi Mehalaleel. Mehalaleel mʋ sɩ gyi Kenan. 38 Kenan mʋ sɩ gyi Enos. Enos mʋ sɩ gyi Set. Set mʋ sɩ gyi Adam. Adam ɛ mʋ sɩ gyi Bulu.